Våren 2006 ble Concordia Bus Fleet AB opprettet for å ta hånd om hele konsernets flåte av busser, der alle leasede busser tilhører Concordia Bus Fleet, mens alle egeneide busser tilhører Swebus BusCo AB, begge selskaper med samme ledelse. Fra 1. mars 2007 var alle konsernets busser overført til disse flåteselskapene, med unntak av noen spesialbygde busser i Sverige, mens de ble leid ut til de forskjellige datterselskapene.